# **DECIZIA ETAPEI DE ÎNCADRARE**

## DRAFT

Ca urmare a solicitării de emitere a acordului de mediu adresate deAGROVIVER TEHNOLOGIC S.R.L. cu sediul în com. Benesat, sat Benesat, nr. 2/C, jud. Sălaj, înregistrată la APM Salaj cu nr. 8387 din 14.12.2021, în baza:

* **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 18.05.2023, că proiectul:**„CONSTRUIRE CLADIRE PARTER ADAPOST BOVINE 50 CAPETE, MAGAZIE, GARAJ UTILAJE SI PLATFORMA DEJECTII/SILOZ FURAJE LA S.C. AGROVIVER TEHNOLOGIC S.R.L.”*,***

propus a fi amplasat în com. Benesat, sat Benesat, nr. 2/C, jud. Sălaj

***se supune evaluării impactului asupra mediului şi se supune evaluării impactului asupra corpurilor de apă.***

Justificarea prezentei decizii:

 **I. Motivele pe baza cărora s-a stabilit necesitatea efectuării *evaluării impactului asupra mediului* sunt următoarele:**

**a).** Proiectul se încadrează sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în anexa nr. 2, la pct. 1, lit. e)*-instalatii pentru cresterea intensiva a animalelor de ferma , altele decat cele incluse la anexa nr. 1*; pct. 10, lit. a)-*proiecte de dezvoltare a unităților/zonelor industriale;*

*-conform Deciziei SEICA nr. 24 din 17.05.2023, emisă de AN Apele Române ABA Someș-Tisa, justificată prin următoarele:având în vedere amplasamentul proiectului (în perimetrul de protecție hidrogeologică a captării Benesat, deținută de S.C. Compania de Apă Someș S.A. –Sucursala Zalău), ținînd cont de activitate care se va desfăsura (creșterea bovinelor)există riscul poluării apelor subterane, ROSO11, cu substanțe poluante greu degradabile-nutienți)* ***este necesară elaborarea SEICA(studiu de evaluare a impactului asupra corpurilor de apă.***

- autorităţile reprezentate în comisia de analiză tehnică au transmis puncte de vedere în ceea ce priveşte proiectul în cauză în urma transmiterii memoriului de prezentare;

- decizia s-a luat în baza unei examinări care a luat în considerare informaţiile furnizate de către titular şi a utilizat criteriile de selecţie prevăzute în anexa nr. 3 la Legea nr. 292/2018 privind evaluarea impactului anumitor proiecte publice şi private asupra mediului;

- prezenta solicitare a fost mediatizată prin publicare anunţ în ziarul Magazin Sălăjean și Graiul Sălajului, afişare şi înregistrare anunţ la sediul Primăriei Comunei Benesat, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- criteriile de selecţie pentru stabilirea necesităţii efectuării evaluării impactului asupra mediului au vizat caracteristicile proiectului, localizarea proiectului şi caracteristicile impactului potenţial.

Astfel:

**b) Caracteristicile proiectului:**

***b1) dimensiunea şi concepţia întregului proiect:***

SC AGROVIVER TEHNOLOGIC SRL doreste sa construiasca o ferma de bovine cu capacitatea de 50 capete, magazie pentru depozitarea cerealelor si garaj pentru utilaje agricole.

 Prin proiect se propun următoarele constructiile si amenajari:

1. Adapost bovine, magazie cereale si garaj utilaje – regim de inaltime parter

Suprafete utile rezultate :

- Grajd 50 capete bovine - 462mp

- Alee furajare - 176mp

- Magazie cereale- 586mp

- Camera ecarisaj- 7 mp

- Garaj utilaje - 358mp

Suprafata construita rezultata = 1628mp

•Camera necropsie , amplasata in interiorul grajdului și are are o suprafata utila de 14mp.

1. Platforma dejectii/siloz furaje – cu o suprafata construita de 626mp;

Platforma de dejectii va avea dimensiuni in plan de 12,5x25m cu pereti de 3m inaltime din beton armat monolit. Se va utiliza pentru depozitarea asternutului de dejecții și paie rezultat din exploatare, va fi prevazut cu rigola pentru captarea partii lichide, ce se va dirija catre bazinul de colectare purin etans.

Bazinul vidanjabil pentru colectare purin si parti lichide din siloz va fi realizat din beton armat monolit cu o capacitate de 10000 litri .

C. Platforme betonate exterioare – 1200 mp.

 In incinta, pe platforma betonată, va fi amplasat un container metalic mobil dotat cu grup sanitar, camera vestiar si birou, pentru asigurarea condițiilor de funcționale ale personalului Grupul sanitar va fi racordat la reteaua de apă potabilă, iar canalizarea apelor uzate menajere se va face in bazin vidanjabil etans, amplasat in vecinatatea constructiei mobile.

Terenul esate liber de construcții, are nr. cadastral 50029 si este situat in intravilanul localitatii Benesat . Terenul este in proprietatea beneficiarului conform CF nr. 50029 și are o suprafata de 5700mp.

Parcela se invecineaza la nord-est cu parau, la sud-est grajd vaci existent, la sud-vest drum de acces, iar la nord vest teren agricol.

Accesul pe parcela se face din drum existent in partea sud-vestica care face legatura cu drumul judetean DJ196.

**Asigurarea utilităţilor:**

1. Alimentarea cu apă: - obiectivul se va racorda la reteaua de apa potabila a localitatii

**2. Evacuarea apelor uzate:**

**Apele uzate tehnologice** rezultate din intretinerea/curatirea grajdului, împreuna cu dejectiile colectate de plugul raclor, se vor dirija spre un canal colector / bazin colectare dejectii cu capacitate de 5 mc. si utilizate in stopirea periodica a dejectiilor solide de pe platforma de depozitare a dejectiilor. **Apele uzate menajere** vor fi evacuate în bazinul vidanjabil cu volum de V=5mc, iar de aici se vor vidanja prin firmă specializată autorizată.

**3. Asigurarea agentului termic**:

*Instalaţii termice:* Incalzirea spatiului container mobil grup sanitar/vestiar/birou se va realiza cu corpuri de incalzire cu utilizare de energie electrica.

*Instalaţii climatizare:*

 Camera de necropsie amplasata in interiorul grajdului, destinata adapostirii pe o perioada limitata de timp a eventualelor animale decedate, pana la preluarea acestora de operatori autorizati, va fi dotata cu sistem de raciere cu utilizarea energie electrica.

**4. Asigurarea curentului electric**:

Racordul la reteaua electrica de medie tensiune se va realiza prin montarea unui post de transformare. Postul va fi prevazut cu firida de distributie joasa tensiune din care vor fi alimentate tablourile electrice ale cladirilor din incinta. Capacitatea postului va fi de 100 kVA.

**b2)** ***cumularea cu alte proiecte existente şi/sau aprobate:*** lucrările necesare realizării proiectului nu se suprapun cu alte proiecte existente sau planificate în zonă;

**b3)*utilizarea resurselor naturale, în special a solului, a terenurilor, a apei şi a biodiversităţii***: alimentarea cu apa a obiectivului se va realiza din rețeaua localității.

Necesarul de apă pentru execuția lucrărilor este reprezentat de apa pentru prepararea materialor de igienizare .

Pe perioada exploatării, necesarul de apa va cuprinde:

 - necesarul pentru consumul biologic al animalelor,

- necesarul tehnologic pentru: evacuarea dejecțiilor, spălarea și dezinfecția grajdului, întreținerea instalațiilor tehnologice;

- necesarul de apă pentru nevoi igienico-sanitare ale personalului de exploatare;

**b4)** ***cantitatea şi tipurile de deşeuri generate/gestionate:*** gestionarea deșeurilor, atât pe timpul execuției cât și în perioada de funcționare se va realiza conform Ordonanței de urgență nr. 92/2021 privind regimul deşeurilor, aprobată prin Legea nr.17/2023.

**În perioada de execuţie** a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

**După realizarea proiectului** vor fi generate următoarele tipuri de deşeuri: Dejecții de animaliere de la bovine, deșeuri de ambalaje de la medicamente/ tratamente, ambalaje de la substanțe dezinfectante, cadavre, ambalaje de la substanțe dezinfectante, etc.

**b5)** ***poluarea şi alte efecte negative:*** **în urma realizării proiectului** propus pot rezulta: - emisii (pulberi şi gaze) în aer de la utilajele de extracţie şi transport; emisii în freaticul local, pierderi accidentale de produse petroliere şi uleiuri; poluarea solului cu produse petroliere prin excavarea şi vehicularea de agregate minerale;

- **după finalizarea proiectului pot rezulta:** emisii de la hala de crestere: principalele emisii de poluanti atmosferici din activitatea de crestere a bovinelor sunt reprezentate de emisiile de amoniac, metan și protoxid de azot care rezulta din procesele metabolice si din descompunerea dejecțiilor. Sursa asociata acestor emisii este adapostul pentru animale.

 - emisii de la instalatiile de stocare exterioare a dejecțiilor animaliere din grajd:

 - emisiile determinate de imprastierea pe camp a dejecțiilor animaliere(balegar).

Se vor respecta limitele prevăzute de normele în vigoare*.*

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:*** nerespectarea tehnologiei de exploatare, de exemplu, din cauza contaminării apei sau a poluării atmosferice:

 - Risc de afectare a stării de sănătate prin emisii de zgomot, miros, gaze metabolice;

 - Riscuri asupra sănătății care reies din pericole majore asociate fermei (epidemii).

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.

Începerea execuţiei lucrărilor aferente acestei investiţii, se va face numai după delimitarea suprafeţei amplasamentului, a traseelor de acces, a zonelor de depozitare temporară a materialelor şi echipamentelor, stabilite de comun acord între beneficiar şi executant.

**c). Amplasarea proiectelor:**

**c1)** ***utilizarea actuală şi aprobată a terenurilor:*** conform certificatului de urbanism nr. 18 din 02.11.2022 emis de Comuna Benesat, terenul este situat în intravilanul satului Benesat și este proprietatea beneficiarului.

**c2) *bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** - impactul activităţii asupra asupra solului, a florei şi faunei, prin generarea de zgomot, vibraţii;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: manipularea carburanţilor şi a uleiurilor pentru utilaje se va face în locuri special amenajate, pentru a evita eventualele scurgeri accidentale, după caz;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional:amplasamentul proiectului nu se află în interiorul ariilor naturale protejate;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: *conform Deciziei SEICA nr. 24 din 17.05.2023, emisă de AN Apele Române ABA Someș-Tisa, justificată prin următoarele:având în vedere amplasamentul proiectului (în perimetrul de protecție hidrogeologică a captării Benesat, deținută de S.C. Compania de Apă Someș S.A. –Sucursala Zalău)*
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul, în zonă nu sunt obiective de interes public sau arii dens populate;
* peisaje şi situri importante din punct de vedere istoric, cultural sau arheologic: nu este cazul;

**d). Tipurile şi caracteristicile impactului potenţial:** Ținând cont de toate elementele furnizate de titularul proiectului și cunoștințele disponibile în această etapă:

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: Terenul studiat este situat în intravilanul localității Benesat in suprafata de 5700mp având următoarele vecinătăți:

-nord-est cu parau,

-sud-est grajd vaci existent,

-sud-vest drum de acces,

-nord vest teren agricol.

d2) natura impactului: - impactul generat de proiectul propus poate fi direct, negativă asupra populației din localitatea limitrofă generată de mijloacele de transport;

Pentru a mentine factorii de mediu in limitele admisibile se vor respecta in mod riguros tehnologiile si se va reliza o monitorizare continua pe intreaga perioada de desfasurare a lucrarilor prevazute in cadrul proiectului.

 d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

   d4) intensitatea şi complexitatea impactului: - potenţial impact semnificativ asupra tuturor factorilor de mediu:

- impact potenţial semnificativ în zona proiectului şi în zonele adiacente. Prin realizarea proiectului pot fi afectate semnificativ : folosinţa existentă a terenului, folosinţa terenului învecinat, solul, subsolul, calitatea apelor subterane, astfel s-ar putea produce un impact potenţial semnificativ în perioada de exploatare a proiectului;

-potenţialul impact *asupra* *aerului* datorat de emisiile de gaze de la utilajele utilizate şi emisii datorate exploatării grajdului de bovine; potenţialul *impact asupra solului şi subsolului* prin antrenarea de suspensii şi produse petroliere accidentale, dejecții animaliere; potenţial *impact asupra zonelor de locuit*, prin emisiile de poluanţi în aer, sol, ape subterane *având în vedere faptul că amplasamentul proiectului se află în perimetrul de protecție hidrogeologică a captării Benesat, deținută de S.C. Compania de Apă Someș S.A. –Sucursala Zalău,*, zgomot şi vibraţii; potenţial impact semnificativ *asupra biodiversităţii*; evaluarea şi prezentarea riscurilor naturale şi tehnologice cauzate de proiectul propus, după caz;

d5) probabilitatea impactului - potenţial impact semnificativ asupra factorilor de mediu, nu se cunoaşte probabilitatea impactului;

 d6) debutul, durata, frecvenţa şi reversibilitatea preconizate ale impactului: - nu se cunoaşte, nu dispunem de date suficiente în această etapă;

d7) cumularea impactului cu impactul altor proiecte existente şi/sau aprobate: - nu se cunoaşte, nu dispunem de date suficiente în această etapă;

 d8) posibilitatea de reducere efectivă a impactului: nu sunt tratate în această etapă*.*

 **II. Proiectul nu intră sub incidenţa OUG nr. 57/2007 privind regimul ariilor naturale protejate, conservarea habitatelor naturale, a florei şi a faunei sălbatice, cu modificările şi completările ulterioare și nu se încadrează în art. 48 și 54 din Legea apelor nr. 107/1996, cu modificările și completările ulterioare.**

**III. Motivele pe baza cărora s-a stabilit necesitatea efectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

***-conform Deciziei SEICA nr. 24 din 17.05.2023, emisă de AN Apele Române ABA Someș-Tisa, justificată prin următoarele: având în vedere amplasamentul proiectului (în perimetrul de protecție hidrogeologică a captării Benesat, deținută de S.C. Compania de Apă Someș S.A. –Sucursala Zalău), ținînd cont de activitate care se va desfăsura (creșterea bovinelor)există riscul poluării apelor subterane, ROSO11, cu substanțe poluante greu degradabile-nutienți) este necesară elaborarea SEICA(studiu de evaluare a impactului asupra corpurilor de apă.***

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

     Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

     Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

     Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

     Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a

respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

     Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

     Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

Ing. Steliana Banea